Ma, dogter sterf in ongelukTwee mense is dood in die ongeluk by Magaliesburg. (Foto: Netcare911) ŉ Ma en dogter is dood toe hulle motor Maandag kort na 19:00 met ŉ bakkie op die R24 by Orient Hills in Magaliesburg in Gauteng in ŉ botsing betrokke was. “ŉ Volwasse vrou en ŉ meisie in die motor is op die toneel dood, terwyl ŉ volwasse man en ŉ meisie geringe beserings opgedoen het. Paramedici het hulle op die toneel behandel,” het Shawn Herbst, woordvoerder van Netcare911, gesê. Die beseerdes is na ŉ hospitaal geneem vir verdere behandeling. Die insittendes van die bakkie is nie beseer nie, het Herbst gesê. Verdere besonderhede oor die ongeluk is nog nie bekend nie.